Document ID: 32008D0962

DECIZIA COMISIEI
din 15 decembrie 2008
de modificare a Deciziilor 2001/405/CE, 2002/255/CE, 2002/371/CE, 2002/740/CE, 2002/741/CE, 2005/341/CE și 2005/343/CE în vederea prelungirii perioadei de valabilitate a criteriilor ecologice de acordare a etichetei ecologice comunitare pentru anumite produse
[notificată cu numărul C(2008) 8442]
(Text cu relevanță pentru SEE)
(2008/962/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,
după consultarea Comitetului pentru etichetare ecologică al Uniunii Europene,
întrucât:
(1)
Decizia 2001/405/CE a Comisiei din 4 mai 2001 de stabilire a criteriilor ecologice pentru acordarea etichetei ecologice comunitare pentru produse din hârtie absorbantă (2) expiră la 4 mai 2009.
(2)
Decizia 2002/255/CE a Comisiei din 25 martie 2002 de stabilire a criteriilor ecologice de acordare a etichetei ecologice comunitare pentru televizoare (3) expiră la 31 martie 2009.
(3)
Decizia 2002/371/CE a Comisiei din 15 mai 2002 de stabilire a criteriilor de acordare a etichetei ecologice comunitare pentru produsele textile (4) expiră la 31 mai 2009.
(4)
Decizia 2002/740/CE a Comisiei din 3 septembrie 2002 de stabilire a criteriilor ecologice revizuite de acordare a etichetei ecologice comunitare pentru saltelele de pat și de modificare a Deciziei 98/634/CE (5) expiră la 28 februarie 2009.
(5)
Decizia 2002/741/CE a Comisiei din 4 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru hârtia de copiat și hârtia grafică și de modificare a Deciziei 1999/554/CE (6) expiră la 28 februarie 2009.
(6)
Decizia 2005/341/CE a Comisiei din 11 aprilie 2005 de stabilire a criteriilor ecologice, precum și a cerințelor de evaluare și verificare pentru acordarea etichetei ecologice comunitare pentru calculatoare personale (7) expiră la 30 aprilie 2009.
(7)
Decizia 2005/343/CE a Comisiei din 11 aprilie 2005 de stabilire a criteriilor ecologice, precum și a cerințelor de evaluare și verificare pentru acordarea etichetei ecologice comunitare pentru calculatoare portabile (8) expiră la 30 aprilie 2009.
(8)
În conformitate cu Regulamentul (CE) nr. 1980/2000, a fost realizată o revizuire în timp util a criteriilor ecologice, precum și a cerințelor de evaluare și verificare aferente, stabilite de aceste decizii.
(9)
Date fiind diversele etape ale procesului de revizuire în cazul respectivelor decizii, este necesară prelungirea perioadei de valabilitate a criteriilor ecologice și a cerințelor de evaluare și verificare stabilite de acestea. Prin urmare, perioada de valabilitate trebuie prelungită cu 7 luni în cazul Deciziilor 2002/255/CE și 2002/371/CE, cu 8 luni în cazul Deciziei 2001/405/CE, cu 10 luni în cazul Deciziei 2002/740/CE, cu 13 luni în cazul Deciziilor 2005/341/CE și 2005/343/CE și cu 15 luni în cazul Deciziei 2002/741/CE.
(10)
Prin urmare, deciziile 2001/405/CE, 2002/255/CE, 2002/371/CE, 2002/740/CE, 2002/741/CE, 2005/341/CE și 2005/343/CE trebuie modificate în consecință.
(11)
Măsurile prevăzute de prezenta decizie sunt conforme cu avizul comitetului instituit prin articolul 17 din Regulamentul (CE) nr. 1980/2000,
ADOPTĂ PREZENTA DECIZIE:
Articolul 1
Articolul 3 din Decizia 2001/405/CE se înlocuiește cu următorul text:
„Articolul 3
Criteriile ecologice pentru categoria de produse «produse din hârtie absorbantă», precum și cerințele de evaluare și verificare legate de aceasta rămân valabile până la 4 ianuarie 2010.”
Articolul 2
Articolul 4 din Decizia 2002/255/CE se înlocuiește cu următorul text:
„Articolul 4
Criteriile ecologice pentru categoria de produse «televizoare», precum și cerințele de evaluare și verificare aferente, rămân valabile până la 31 octombrie 2009.”
Articolul 3
Articolul 5 din Decizia 2002/371/CE se înlocuiește cu următorul text:
„Articolul 5
Criteriile ecologice pentru categoria de produse «produse textile», precum și cerințele de evaluare și verificare aferente, rămân valabile până la 31 decembrie 2009.”
Articolul 4
Articolul 5 din Decizia 2002/740/CE se înlocuiește cu următorul text:
„Articolul 5
Criteriile ecologice pentru grupa de produse «saltele de pat», precum și cerințele de evaluare și verificare aferente, rămân valabile până la 31 decembrie 2009.”
Articolul 5
Articolul 5 din Decizia 2002/741/CE se înlocuiește cu următorul text:
„Articolul 5
Criteriile ecologice pentru grupa de produse «hârtie de copiat și hârtie grafică», precum și cerințele de evaluare și verificare aferente, rămân valabile până la 31 mai 2010.”
Articolul 6
Articolul 3 din Decizia 2005/341/CE se înlocuiește cu următorul text:
„Articolul 3
Criteriile ecologice pentru categoria de produse «calculatoare personale», precum și cerințele de evaluare și verificare aferente sunt valabile până la 31 mai 2010.”
Articolul 7
Articolul 3 din Decizia 2005/343/CE se înlocuiește cu următorul text:
„Articolul 3
Criteriile ecologice pentru categoria de produse «calculatoare portabile», precum și cerințele de evaluare și verificare aferente sunt valabile până la 31 mai 2010.”
Articolul 8
Prezenta decizie se adresează statelor membre.
Adoptată la Bruxelles, 15 decembrie 2008.

Labels: 3
12
1